open-index/open-wikipedia-markdown huggingface dataset:
Kockový šach

**Kockový šach** patrí medzi najnovšie zo stoviek šachových variantov. 

Najznámejšie šachové varianty s prvkom návratu vylúčených figúr na šachovnicu sú Chessgi a Hostage chess, v ktorých sa vylúčené figúry po zmene farby, resp. po výmene za súperiacu figúru rovnakej hodnoty môžu vrátiť na ľubovoľné voľné pole šachovnice, čo sa považuje za ťah.

Kocky boli už pri "kolíske" šachu, kedy hod kocky určoval chod figúry. Pre rolu variabilních hracích kameňov autor použil kocky hlavne ako model pre počítačové programy s klasickou grafikou. Hru je možné
hrať aj s dvoma súpravami klasických figúr.

Kocky majú na každej strane samostatne symbol kráľa, dámy, veže, strelca, jazdca a pešiaka. Hodnotu kocky určuje symbol figúry na jej vrchnej ploche. Zrušená je premena pešiaka po dosiahnutí posledného radu šachovnice a branie e.p.. Vylúčené figúry (okrem pešiakov) sa ukladajú do zasobníka vedľa  šachovnice. Hráč môže namiesto premiestnenia kocky na iné pole zmeniť ľubovoľného pešiaka na ktoromkoľvek poli šachovnice na figúru opačnej farby v zásobníku, ktorá sa z neho okamžite odstráni.

Pravidlá variantu s názvom Cubic chess sú publikované v anglickej Encyclopedia of Chess Variants 2. vydanie r. 2006).

Kategória:Šach
Vlajka Peru

right|thumb|250px|Národná vlajka Peru

**Vlajka [[Peru]]** má tri zvislé pruhy – červený, biely a červený, uprostred je umiestnený štít zo štátneho znaku z roku 1825, ktorý obopínajú dve zelené ratolesti, vavrínová a palmová, spojené dole červenou stuhou. Štít je delený a v hornej časti polený. V prvom modrom poli je žltá lama (živočíšny svet štátu), v druhom bielom zelený chinovník (rastlinná ríša), dole v červenom poli je žltý roh hojnosti s vysypanými žltými mincami (nerastné bohatstvo). Nad štítom je zelený vavrínový veniec ku cti hlavného mesta Limy. (Úplný štátny znak – s dvomi dvojicami vlajok skrížených za štítom – je na námornej vlajke.)

Červená farba vlajky symbolizuje krv bojovníkov za slobodu, biela právo a spravodlivosť. 

Vlajka bola zavedená roku 1825. Jej ideu vnuklo jej tvorcovi generálovi San Martínovi roku 1820 tiahnúce plameniaky, čo považoval za dobré znamenie, a vo farbách červenej a bielej navrhol vlajku ním vytvorenej peruánskej légie.

## Galéria

Obrázok:Flag of Peru (state).svg|Súčasná štátna vlajka Peru 
Obrázok:Flag of Peru (war).svg|Súčasná námorná vojnová vlajka Peru
Obrázok:Flag of Peru (1821-1822).svg|Prvá republikánska vlajka Peru (vytvorená gen. San Marínom (1821-1822) 
Obrázok:Flag of Peru (1822).svg|Vlajka Peru (15. marec 1822-31. máj 1822)
Obrázok:Flag of Peru (1822–1825).svg|Vlajka Peru (31. máj 1822-25. február 1825)
Obrázok:Flag of Peru (1825 - 1950).svg|Vlajka Peru (1825-1950)


Peru
Kategória:Peru
Vlajka Paraguaja

right|thumb|250px|Vlajka Paraguaja (''lícna strana'')
right|thumb|250px|Vlajka Paraguaja (''rubová strana'')

**Vlajka [[Paraguaj]]a** – dnešná paraguajská vlajka pochádza z roku 1842, kedy bola vytvorená podľa trikolóry z roku 1812. Tu zaviedol jeden z prvých paraguajských prezidentov, obdivovateľ Francúzska Rodriguez de Francia, ktorý jej dal francúzske farby.

Vlajka má tri vodorovné pruhy, červený, biely a modrý. Uprostred bieleho pruhu je na lícnej strane vlajky štátny znak, na rubovej strane emblém z pečate ministerstva financií; je to zriedkavý prípad medzi štátnymi a národnými vlajkami, kedy je rozdielny ich rub a líc. 

Červená farba znamená chrabrosť, hrdinstvo, vlastenectvo, rovnoprávnosť a spravodlivosť, biela nepoškvrnenosť ideálov, čistotu, mier, jednotu a stálosť, modrá miernosť, dobrotu a realizmus. V kruhovom znaku je veniec z olivovej a palmovej ratolesti (mier a česť), v ňom žltá žiariaca „májová“ hviezda, ktorá svietila nad Asunciónom v pamätnej noci zo 14. na 15. mája 1811, kedy bola vyhlásená paraguajská nezávislosť. Emblém doplňuje v opise text *REPUBLICA DEL PARAGUAY*. Na opačnej strane vlajky je na pečati červená čiapka z levom, ktorý ju stráži, a text *PAZ Y JUSTICIA* (mier a spravodlivosť).

Paraguaj
Kategória:Paraguaj
Vlajka Surinamu

right|thumb|250px|Vlajka Surinamu

**Vlajka [[Surinam]]u** má päť vodorovných pruhov rôznej šírky – zelený, biely, červený, biely a zelený (2:1:4:1:2). Uprostred červeného pruhu je žltá päťramenná hviezda o priemere rovnom tretine šírky listu.

Zelená farba je symbolom úrodnosti krajiny, mnohostranných možností a sľubných nádejí v nový Surinam, biela pripomína spravodlivosť a slobodu, červená lásku, ktorá nabáda ľud k činu, ale tiež pokrok, snahu vytrvať a svojimi činmi vyvinúť účinnú silu k budovaniu štátu. Žltá farba znamená sebaobetovanie jednote, lásku k človeku, sebadôveru a orientáciu na zlatú budúcnosť Surinamu. Päťramenná hviezda je pripomienkou jednoty národa, tvoreného obyvateľstvom príslušným k piatim etnickým skupinám.

Vlajka bola zavedená roku 1975.

Surinam
Kategória:Surinam
Brezovský potok

**Brezovský potok** môže byť:

* prítok Lomského potoka v povodí Ipľa, pozri Brezovský potok (prítok Lomského potoka)
* prítok Myjavy, pozri Brezovský potok (prítok Myjavy)
* prítok Radomky v povodí Tople, pozri Brezovský potok (prítok Radomky)
* prítok Ráztoky v povodí Uhu, pozri Brezovský potok (prítok Ráztoky)
* prítok Štrbského potoka v povodí Popradu, pozri Brezovský potok (prítok Štrbského potoka)
* prítok Tovarského potoka v povodí Váhu, pozri Brezovský potok (prítok Tovarského potoka)
* prítok Tŕstia v povodí Váhu, pozri Brezovský potok (prítok Tŕstia)
Štverník

**Štverník** je potok na myjavských kopaniciach, v južnej časti okresu Myjava. Je to pravostranný prítok Brezovského potoka, meria 4,4 km a je tokom V. rádu.

Pramení v Myjavskej pahorkatine, juhovýchodne od kóty 464,5 m, zároveň tiež juhovýchodne od obce Bukovec v lokalite Brezovky, v nadmorskej výške približne 427 m n. m. Od prameňa tečie prevažne severojužným smerom, na hornom toku vytvára oblúk ohnutý na východ a sprava priberá prítok z južného svahu Vrchhája (462,9 m n. m.). Ďalej preteká osadami Horný Štverník a Dolný Štverník, kde z pravej strany priberá prítok z juhozápadného svahu Dielov (443,3 m n. m.) a pokračuje cez priemyselnú štvrť mesta Brezová pod Bradlom. Juhozápadne od centra mesta ústi v nadmorskej výške cca 242,5 m n. m. do Brezovského potoka.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v Myjavskej pahorkatine
Kategória:Vodné toky v okrese Myjava
Kategória:Brezová pod Bradlom
Kategória:Bukovec (okres Myjava)
Vlajka Uruguaja

right|thumb|250px|Vlajka Uruguaja
left|thumb|120px|Vlajúca vlajka Uruguaja

**Vlajka [[Uruguaj]]a** – podľa dekrétu z roku 1830 tvoria vlajku štyri modré vodorovné pruhy na bielom poli, teda deväť rovnako širokých pruhov striedavo bielych a modrých; ich počet pripomína deväť vtedajších uruguajských departementov. V bielom štvorci v ľavom hornom rohu, ktorý má šírku päť pruhov, je umiestnené populárne juhoamerické žlté májové slnko slobody s ôsmimi rovnými a ôsmimi zvlnenými lúčmi (sú žlté s čiernou kresbou).

Uruguajská vlajka bola inšpirovaná modrobielou vlajkou Argentíny (Argentína viedla v rokoch 1825-1828 vojnu za uruguajskú nezávislosť proti Brazílii), ale v jej usporiadaní je vidieť zreteľne aj vzor vlajky USA.

Vlajka v dnešnej podobe (až na kolísajúcu kresbu slnka) sa používa od roku 1830, ale podobný vzhľad mala už úprava vlajky z roku 1828 (deväť modrých pruhov).

## Galéria

Obrázok:Flag of Uruguay (1828-1830).png|Vlajka Uruguaja (1828-1830) 


Uruguaj
Kategória:Uruguaj
Edina Gallovitsová

**Edina Gallovitsová** (* 10. december 1984, Temešvár, Rumunsko) je súčasná rumunská profesionálna tenistka.

## Finálové účasti na turnajoch WTA (1)

### Dvojhra - prehry (1)

## Iné projekty

## Externé odkazy

Kategória:Narodenia v 1984
Kategória:Rumunskí tenisti
Hlbocký potok (prítok Váhu)

**Hlbocký potok** je potok na Hornom Považí, na území okresu Bytča. Je to ľavostranný prítok Váhu, meria 4,4 km a je tokom III. rádu.

Pramení v Súľovských vrchoch, v podcelku Súľovské skaly, na východnom svahu Holého vrchu (658,2 m n. m.) v nadmorskej výške približne 560 m n. m. Od prameňa tečie sprvu na krátkom úseku na sever, následne sa stáča na severozápad a prerezáva masív Súľovských skál, pričom vytvára Hlbocký vodopád. Ďalej vstupuje do Podmanínskej vrchoviny v Považskom podolí, zľava priberá prítok z oblasti Hlaviny a stáča sa severným smerom. Potom preteká intravilánom obce Hlboké nad Váhom, kde sprava priberá prítok z lokality Saksová, stáča sa opäť na severozápad a v obci ďalej priberá krátky pravostranný prítok zo západoseverozápadného svahu Ostrého vrchu (548,5 m n. m.) a ľavostranný prítok z juhovýchodného svahu vrchu Lípie (501,3 m n. m.). Napokon vstupuje do Bytčianskej kotliny, kde sa prudko stáča najprv na juhozápad, potom na západ a juhojuhovýchodne od centra Bytče ústi v nadmorskej výške cca 302 m n. m. do Váhu.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Bytča
Priepasniansky potok

**Priepasniansky potok** (starší názov **Priepasný potok**) je potok na myjavských kopaniciach, v centrálnej časti okresu Myjava. Je to ľavostranný prítok Brezovského potoka, meria 6,2 km a je tokom V. rádu.

## Prameň
Pramení v Myjavskej pahorkatine na území obce Polianka, priamo na južnom okraji miestnej časti Dolná Polianka, južne od kóty 427,0 m v nadmorskej výške cca 390 m n. m. 

## Opis toku
Od prameňa tečie sprvu na krátkom úseku na juh, potom sa oblúkom stáča na juhovýchod a pri osade Havlová sa stáča severojužným smerom. Ďalej preteká územím obce Priepasné, pri osade Blatniakovci priberá ľavostranný prítok z oblasti Podlipovca a postupne sa stáča na západ. Pri osade Petruchovci zľava priberá prítok spod Širokého Bradla (491 m n. m.), sprava prítok zo severovýchodného svahu Holubacieho vrchu (431,0 m n. m.), následne sa potok esovito stáča a pri osade Hrajnohovci z ľavej strany priberá prítok zo severoseverozápadného svahu Bradla (543,1 m n. m.). Ďalej ešte priberá pravostranný prítok zo západného svahu Holubacieho vrchu, ktorý ústi pri osade Jandova dolina, potok sa stáča juhozápadným smerom a na území mesta Brezová pod Bradlom (severne od mesta, pri osade Minárčiny) ústi v nadmorskej výške približne 285 m n. m. do Brezovského potoka.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v Myjavskej pahorkatine
Kategória:Vodné toky v okrese Myjava
Kategória:Polianka
Kategória:Priepasné
Kategória:Brezová pod Bradlom
+44

**+44** bola americká pop punková skupina, ktorú v roku 2005 založili v Kalifornii Mark Hoppus (spev, basová gitara) a Travis Barker (bicie, klávesy) (ktorí boli pôvodne členmi kapely blink-182, ktorá sa v roku 2005 rozpadla), spolu s Carol Heller, tá si ale neskôr založila rodinu a kapelu opustila. Neskôr sa ku kapele pridali Craig Fairbaugh (gitara) a Shane Gallagher (gitara).

Názov kapely pochádza z medzinárodnej telefónnej predvoľby pre Veľkú Britániu, kde sa o založení kapely začalo prvýkrát uvažovať. V roku 2009 skupina ukončila činnosť po tom, ako blink-182 ohlásili návrat.

## Členovia kapely
### Súčasní členovia
* Mark Hoppus – basová gitara, spev
* Travis Barker – bicie
* Craig Fairbaugh – gitara, vokály
* Shane Gallagher – gitara

### Bývalí členovia
* Carol Heller – el. gitara, spev

## Diskografia
* *[[When Your Heart Stops Beating]]* (14. november 2006)

## Externé odkazy
* Oficiálna stránka kapely 
* Neoficiálna česká stránka (spolu s Angels and Airwaves) 
* www.blink182.cz najväčší český web o Plus 44, Blink-182, a Angels & Airwaves


Kategória:Poppunkové hudobné skupiny USA
Kategória:Hudobné skupiny ukončené v roku 2009
Žriedlovský potok

**Žriedlovský potok** je potok na myjavských kopaniciach, v južnej časti okresu Myjava. Je to pravostranný prítok Brezovského potoka, meria 6,2 km a je tokom V. rádu.

Pramení v Myjavskej pahorkatine, na východnom svahu Adamovho vrchu, na území mesta Myjava pri kopanici Belanskovci, v nadmorskej výške približne 365 m n. m. Na hornom toku tečie juhojuhozápadným smerom, sprava priberá prítok zo západného svahu Adamovho vrchu a tečie cez osady Rafčíkovci a Bzdúškovci, kde sprava priberá prítok vznikajúci juhovýchodne od kóty 438,0 m. Pri osade Horné chalupy priberá pravostranný prítok spod Záhumenice (415,8 m n. m.), stáča sa juhojuhovýchodným smerom, preteká Žriedlovou dolinou, v ktorej tečie cez osady Horní a Dolní Závodnovci. Potom sa stáča severojužným smerom a preteká aj osadami Papánkovci a Tomášovci. Napokon sa stáča východojuhovýchodným smerom a na severnom okraji intravilánu mesta Brezová pod Bradlom ústi v nadmorskej výške 263,3 m n. m. do Brezovského potoka.

## Referencie

## Iné projekty

Kategória:Potoky na Slovensku
Kategória:Povodie Myjavy
Kategória:Vodné toky v Myjavskej pahorkatine
Kategória:Vodné toky v okrese Myjava
Kategória:Myjava (mesto)
Kategória:Brezová pod Bradlom
Vlajka Venezuely

right|thumb|240px|Súčasná štátna vlajka Venezuely (8 hviezd, od roku 2006)
right|thumb|240px|Súčasná národná vlajka Venezuely (8 hviezd, od roku 2006)

**Vlajka [[Venezuela|Venezuely]]** má tri vodorovné pruhy rovnakej šírky vo farbách žltej, modrej a červenej a je odvodená z vlajky Simóna Bolívara a z farieb konfederácie Veľkej Kolumbie, ku ktorej Venezuela v rokoch 1819 – 1830 spolu s Kolumbiou a Ekvádorom patrila. V strede modrého pruhu je do oblúka zoradených osem bielych päťramenných hviezd, pripomínajúcich osem provincií (ôsma hviezda, symbolizujúca provinciu *Guyana* bola pridaná 7. marca 2006). Hviezdy sú na vlajke (v meniacom sa zoskupení) od roku 1817. V hornom rohu štátnej vlajky je na žltom pruhu venezuelský štátny znak z roku 1930, naposledy upravený roku 2006 (názov štátu). Jeho štít je delený oblúkom na dva časti, z ktorých horná je poltená. V prvom červenom poli, je žltý snop pšenice, v druhom, žltom, sú tri skrížené venezuelské vlajky a šable, v dolnom, modrom, je na zelenej tráve biely kôň. Štít obopínajú dve ratolesti, vavrínová a palmová, ktoré dole spojuje stuha v národných farbách s textami *19 DE ABRIL DE 1810 INDEPENDENCIA*, *20 DE FEBRERO DE 1859 FEDERACION*, *REPUBLICA BOLIVARIANA DE VENEZUELA*. Nad štítom sú dva rohy hojnosti.

Vlajka pochádza z roku 1806, kedy ju vztýčil vodca oslobodeneckého hnutia Francisco de Miranda, roku 1811 sa stala vlajkou venezuelskej konfederácie, v roku 1819 až 1830 vlajkou Veľkej Kolumbie, roku 1830 samostatnej Venezuely. Oficiálne bola potvrdená roku 1854.

Žltá farba znamená nové príležitosti a možnosti pre Ameriku po oslobodení. Červená Španielsko, modrá vody Atlantického oceánu medzi oboma krajinami.

## Galéria

Obrázok:Flag of Venezuela (1836-1859).svg|Vlajka Venezuely (1836 – 1859)
Obrázok:Flag_of_Venezuela_(1817_and_1859).svg|Vlajka Venezuely (1859)
Obrázok:Flag of Venezuela (1859-1863).svg|Vlajka Venezuely (1859 – 1863)
Obrázok:Flag of Venezuela (1863-1905).svg|Vlajka Venezuely (1863 – 1905)
Obrázok:Flag of Venezuela (1905-1930).svg|Vlajka Venezuely (1905 – 1930)
Obrázok:Flag of Venezuela 1930-2006.svg|Vlajka Venezuely (7 hviezd,(1930 – 2006))


Venezuela
Kategória:Venezuela
Bitka reťazí

**Bitka reťazí** bola ozbrojený konflikt medzi Spartou a Arkádiou okolo roku 550 pred Kr., v ktorom Arkádijci porazili Spartu. 

Podľa Herodota Sparťania pochodovali do bitky, nesúc so sebou tyče na vyznačenie územia, ktoré už videli dobyté a reťaze, v ktorých sa chystali odvliecť zajatých Arkádijcov. Nakoniec však boli porazení a skončili vo vlastných reťaziach.

## Referencie


Kategória:Bitky v Grécku
Kategória:Sparta
Kategória:Staroveká Arkádia
Bystrina

**Bystrina** môže byť:

* prudký horský vodný tok, pozri bystrina (vodný tok)
* prítok Bielej v Belianskych Tatrách, pozri Bystrina (prítok Bielej)
* prítok Brezovského potoka na Záhorí, pozri Bystrina (prítok Brezovského potoka)
* folklórny súbor z Banskej Bystrice, pozri Bystrina (folklórny súbor)
* vodopád na rieke Biela, pozri Bystrina (vodopád)
Bystrina (prítok Brezovského potoka)

**Bystrina** je potok na myjavských kopaniciach, v južnej časti okresu Myjava. Je to ľavostranný prítok Brezovského potoka, meria  a je tokom V. rádu.

Pramení v Myjavskej pahorkatine na južnom úpätí Zadného vŕšku (), na území obce Košariská v nadmorskej výške približne  Na hornom toku tečie západným smerom cez miestnu časť Dolné Košariská, podteká cestu II. triedy č. 499 a sleduje hranicu CHKO Malé Karpaty. Postupne sa stáča juhozápadným smerom, napája vodnú nádrž Brezová a z nej vyteká juhojuhozápadným smerom. Následne prerezáva výbežok Malých Karpát, pričom oddeľuje masív Baranca () na pravom brehu od zvyšku pohoria, zľava priberá Baranský potok a oblúkom sa stáča na západ. Napokon preteká intravilánom mesta Brezová pod Bradlom a južne od centra ústi v nadmorskej výške cca  do Brezovského potoka.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v Myjavskej pahorkatine
Kategória:Vodné toky v Brezovských Karpatoch
Kategória:Vodné toky v okrese Myjava
Kategória:Košariská
Kategória:Brezová pod Bradlom
Glenn Curtiss

**Glenn Hammond Curtiss** (* 21. máj 1878, Hammondsport, New York, USA – † 23. júl 1930, Buffalo, New York) bol americký priekopník letectva, zakladateľ Curtiss Aeroplane and Motor Company, v súčasnosti časti Curtiss-Wright Corporation.

## Iné projekty

## Externé odkazy
*Glenn H. Curtiss: Zakladateľ amerického leteckého priemyslu  
*''The Curtiss Aviation Book'' - autori Glenn Curtiss a Augustus Post 
*''US Government Centennial of Flight'' - Glenn Curtiss 
*Curtiss-Wright Corporation  
*Obrázok prvej pilotnej licencie v USA, ktorá patrila Glennovi Curtissovi 
* Glenn Curtiss Museum, Hammondsport, New York 

Kategória:Curtiss-Wright
Kategória:Letci USA
Kategória:Priekopníci letectva
Kategória:Vynálezcovia USA
Vlajka Falklánd

right|thumb|250px|Vlajka Falklánd

**Vlajka [[Falklandy|Falklánd]]** – používa sa britská modrá služobná vlajka (''Blue Ensign'') s falklandským vlajkovým emblémom (nazývaným po anglicky *badge*) z roku 1948, ktorý je umiestnený vo vlajúcej časti.

Na delenom štíte je v hornej časti na modrom poli vyobrazený bezrohý baran stojací na zelenej tráve (chov oviec tu má základný hospodársky význam), v dolnej časti je na modrých a bielych vlnách plachetnicová loď *Desire*, ktorej posádka ostrovy roku 1592 objavila. K jej menu sa vzťahuje zámerná slovná hračka v motte, napísanom na stuhe pod štítom: *DESIRE THE RIGHT* (Vraj právo).

## Iné projekty

## Galéria

Obrázok:Flag of the Governor of the Falkland Islands.svg|Vlajka guvernéra Falklánd 
Obrázok:Civil Ensign of the Falkland Islands.svg|Obchodná námorná vlajka Falklánd 


Falklandy
Kategória:Falklandy
Vlajka Južnej Georgie a Južných Sandwichových ostrovov

right|thumb|230px|Vlajka Južnej Georgie a Južných Sandwichových ostrovov

**Vlajka [[Južná Georgia a Južné Sandwichove ostrovy|Južnej Georgie a Južných Sandwichových ostrovov]]** – používa sa britská modrá služobná vlajka (Blue Ensign) s vlajkovým emblémom týchto ostrovov (nazývaným po anglicky *badge*), ktorý je umiestnený vo vlajúcej časti.

Vlajka bola schválená v roku 1985, kedy bolo toto teritórium vytvorené. Predtým bolo teritórium súčasťou Falklánd a používala sa tam Falklandská vlajka.

## Galéria

Obrázok:Flag of the Commissioner for South Georgia and the South Sandwich Islands.svg|Vlajka guvernéra Južnej Georgie a Južných Sandwichových ostrovov 
Obrázok:Flag of South Georgia and the South Sandwich Islands (1992-1999).svg|Vlajka Južnej Georgie a Južných Sandwichových ostrovov (1992 – 1999)


Južná Georgia a Južné Sandwichové ostrovy
Baranský potok

**Baranský potok** je krátky potok na myjavských kopaniciach, v južnej časti okresu Myjava. Je to ľavostranný prítok Bystriny, meria 1,8 km a je tokom VI. rádu.

Pramení v Malých Karpatoch, v podcelku Brezovské Karpaty, na severozápadnom svahu Klenovej (585,0 m n. m.) v lokalite Dvoly, v nadmorskej výške približne 315 m n. m. Od prameňa tečie severozápadným smerom, pričom na hornom toku v období bez zrážok vysychá a sprava priberá prítok z oblasti Úvalu, ktorý pramení západne od kóty 536,5 m. V blízkosti samoty Čierne blato sa stáča západným smerom a na okraji mesta Brezová pod Bradlom, na juhovýchodnom svahu Baranca (378,2 m n. m.; podľa neho názov potoka), ústi v nadmorskej výške cca 267 m n. m. do Bystriny.

## Referencie

Kategória:Potoky na Slovensku
Kategória:Povodie Myjavy
Kategória:Vodné toky v okrese Myjava
Kategória:Vodné toky v Brezovských Karpatoch
Kategória:Brezová pod Bradlom
Vlajka Francúzskej Guyany

right|thumb|220px|Oficiálna vlajka Francúzskej Guyany (vlajka Francúzska)

**Vlajka [[Francúzska Guyana|Francúzskej Guyany]]** – oficiálnou vlajkou na Francúzskej Guyany je vlajka Francúzska.

Používa sa aj vlajka – logo regiónu, ktorá je však neoficiálna – je to vlajka, ktorá má len lokálny a turistický charakter. Na bielom liste vlajky je umiestnené logo, kde je štylizovaný na modro zelenom podklade, žltý čln na červených vlnách s červenou siluetou postavy a v rohu loga je žltá päťramenná hviezda. Nad logom je zelený nápis *GUYANE* a pod ním nápis *LA RÉGION*.

Používa sa tam aj vlajka nezávislého hnutia *French Guiana Liberation Movement*.

## Galéria

Obrázok:Flag of French Guiana.svg|Vlajka hnutia *French Guiana Liberation Movement*


Francúzska Guyana
Kategória:Francúzska Guyana
Atamisqui (department)

Department **Atamisqui** leží približne v strede provincie Santiago del Estero na severozápade Argentíny a je jedným z 27 departmentov provincie.

Na severe hraničí s departmentom San Martín, na východe s departmentmi Avellaneda a Salavina, na juhu s departmentmi Quebrachos a Ojo de Agua a na západe s departmentom Loreto.

Hlavné mesto departmentu je Villa Atamisqui.

## Mestá a obce
* Estación Atamisqui
* Medellín
* Villa Atamisqui
* Chilca La Loma

Kategória:Departmenty v Argentíne
Pauliho vylučovací princíp

**Pauliho vylučovací princíp** je kvantovomechanický princíp, podľa ktorého sa dva identické fermióny nemôžu v tom istom fyzikálnom systéme (napríklad dva elektróny v atóme) nachádzať súčasne v tom istom kvantovom stave. Princíp prvýkrát formuloval Wolfgang Pauli v roku 1925.

## Prehľad
Pauliho vylučovací princíp sa vzťahuje na správanie všetkých častíc s poločíselným spinom (1/2, 3/2, 5/2...), t.j. na všetky fermióny. V rámci elementárnych častíc sa preto týka napríklad kvarkov, elektrónov či neutrín. Zložené častice ako protón a neutrón majú taktiež poločíselný spin a riadia sa preto Pauliho vylučovacím princípom. Mnohé atómy majú taktiež poločíselný spin. Všeobecne môžeme povedať, že akýkoľvek objekt, či už elementárna častica alebo častica zložená z elementárnejších objektov, s celkovým poločíselným spinom podlieha vždy Pauliho vylučovaciemu princípu. Z tohto dôvodu Pauliho princíp vysvetľuje mnoho zásadných vlastností hmoty ako napríklad stabilitu a chemické vlastnosti atómov.

Naopak, Pauliho princípu sa nepodriaďujú častice s celočíselným spinom 1,2,3... nazývané bozóny (napríklad fotóny, Cooperove páry známe z teórie supravodivosti, W a Z bozóny).

## Referencie


## Externé odkazy
* Grafická demonštrácia Pauliho vylučovacieho princípu

Kategória:Fyzika častíc
Kategória:Fyzikálne zákony
Kategória:Kvantová fyzika
Kategória:Eponymické termíny vo fyzike
Sandra Klöselová

**Sandra Klöselová** (* 22. jún 1979, Baden-Württemberg, Nemecko) je súčasná nemecká profesionálna tenistka.

## Iné projekty

## Externé odkazy

Kategória:Narodenia v 1979
Kategória:Nemeckí tenisti
Santiago del Estero (mesto)

**Santiago del Estero** je hlavným mestom rovnomennej argentínskej provincie a súčasne hlavným mestom departmentu Capital. Leží na rieke Dulce vo vzdialenosti približne 1 042 km severozápadne od hlavného mesta Argentíny Buenos Aires. Pri sčítaní ľudu v roku 2010 malo mesto 252 192 obyvateľov. V metropolitnej oblasti Santiago del Estero žije v súčasnosti 393 000 ľudí.

Mesto bolo založené 25. júla 1553. Jedná sa o najstaršie španielskymi kolonistami založené mesto na území Argentíny. Z tohto dôvodu býva nazývané *Madre de Ciudades*, teda *Matka miest*. V meste a jeho okolí žije aj v súčasnosti približne 100 000 ľudí, ktorí rozprávajú kečuánčinou, čo je najjužnejšia vetva niektorého z jazykov Inkov v Južnej Amerike. Jedná sa zároveň o jeden z posledných zachovaných aktívne používaných indiánskych jazykov v Argentíne. Mesto je správnym, ekonomickým a kultúrnym centrom provincie. Hlavne v posledných desaťročiach zažilo mesto pomerne veľký rast.

## Referencie

## Iné projekty

## Externé odkazy
* Stránka mesta

Kategória:Mestá v provincii Santiago del Estero
Tatiana Nikolajevna Pučeková

**Tatiana Nikolajevna Pučeková** (),  (* 9. január 1979, Minsk, Bielorusko) je súčasná bieloruská profesionálna tenistka. Počas svojej kariéry vyhrala 5 turnajov WTA vo štvorhre.

## Finálové účasti na turnajoch WTA (12)

### Dvojhra - prehry (1)

### Štvorhra - výhry (5)

### Štvorhra - prehry (6)

## Iné projekty

## Externé odkazy

Kategória:Bieloruskí tenisti
Kategória:Osobnosti z Minska
Alberdi (department)

Department **Alberdi** leží na severovýchode provincie Santiago del Estero na severozápade Argentíny a je jeden z 27 departmentov provincie.

Na severe hraničí s departmentom Copo, na východe s provinciou Chaco, na juhu s departmentmi Moreno a Figueroa a na západe s departmentmi Jiménez a Pellegrini.

Hlavné mesto departmentu Alberdi je Campo Gallo.

## Mestá a obce
*Campo Gallo
*Donadeu
*Sacháyoj
*Santos Lugares
*Agustina Libarona
*Coronel Manuel Leoncio Rico
*El Setenta
*Huachana
*Las Carpas
*San Gregorio
*Villa Palmar

Kategória:Departmenty v Argentíne
Karin Knappová

**Karin Knappová** (* 28. jún 1987, Bruneck, Taliansko) je súčasná talianska profesionálna tenistka.

## Finálové účasti na turnajoch WTA (1)

### Štvorhra - prehry (1)

## Iné projekty

## Externé odkazy

Kategória:Talianske tenistky
Kategória:Víťazky Fed Cupu
Kategória:Talianski olympionici
Kategória:Tenisti na Letných olympijských hrách 2016
Pustoveský potok

**Pustoveský potok** je potok na Strednom Považí, v severozápadnej časti okresu Piešťany. Je to pravostranný prítok Holešky, meria 2,9 km a je tokom V. rádu.

## Prameň
Pramení na styku Malých Karpát a Myjavskej pahorkatiny, na východnom svahu Malej Klenovej (402,3 m n. m.) v nadmorskej výške približne 295 m n. m. 

## Opis toku
Od prameňa tečie sprvu východným smerom vo výbežku Myjavskej pahorkatiny, preteká popri Dolnej Pustej Vsi na ľavom brehu a oblúkom sa stáča na sever. Následne napája vodnú nádrž Pustá Ves, do ktorej z ľavej strany ústi prítok prameniaci južne od kóty 361,3 m a ďalej tečie severovýchodným smerom na styku Myjavskej pahorkatiny na ľavom a Malých Karpát na pravom brehu. Napokon sa oblúkom stáča znovu na sever a juhozápadne od obce Prašník ústi v nadmorskej výške cca 220 m n. m. do Holešky.

## Referencie

Kategória:Potoky na Slovensku
Kategória:Povodie Dudváhu
Kategória:Vodné toky v Myjavskej pahorkatine
Kategória:Vodné toky v Brezovských Karpatoch
Kategória:Vodné toky v okrese Piešťany
Kategória:Prašník
Sobonka

**Sobonka** je potok v Myjavskej pahorkatine na rozhraní okresov Myjava a Piešťany.  Je to ľavostranný prítok Podkylavského potoka, meria 2,6 km a je tokom VI. rádu.

## Prameň
Pramení v Myjavskej pahorkatine na juhozápadnom úpätí Drieňovice (454,3 m n. m.) v nadmorskej výške približne 335 m n. m., na území okresu Myjava. 

## Opis toku
Od prameňa tečie sprvu juhozápadným smerom cez osady Januškovci, následne sa esovito stáča, tečie po hranici medzi okresmi Myjava na pravom a Piešťany na ľavom brehu a pokračuje cez osadu Zbehy. Pod Zbehmi sa stáča severojužným smerom, vstupuje do okresu Piešťany a zľava priberá prítok od osady Grnča. Napokon sa stáča na juhozápad a v osade Boorovci, severozápadne od obce Prašník, ústi v nadmorskej výške cca 212,5 m n. m. do Podkylavského potoka.

## Referencie

Kategória:Potoky na Slovensku
Kategória:Povodie Dudváhu
Kategória:Vodné toky v Myjavskej pahorkatine
Kategória:Vodné toky v okrese Myjava
Kategória:Vodné toky v okrese Piešťany
Kategória:Podkylava
Kategória:Prašník
Jill Craybasová

**Jill Craybasová** (* 4. júl 1974, Providence, Rhode Island, USA) je bývalá americká tenistka. Počas svojej kariéry vyhrala 1 turnaj WTA v dvojhre a 2 turnaje vo štvorhre.

## Finálové účasti na turnajoch WTA (9)

### Dvojhra - výhry (1)

### Štvorhra - výhry (2)

### Štvorhra - prehry (6)

## Iné projekty

## Externé odkazy

Kategória:Tenisti USA
Kategória:Osobnosti z Providence (Rhode Island)
Podkylavský potok

**Podkylavský potok** je potok na Strednom Považí, preteká územím okresov Myjava a Piešťany. Je to ľavostranný prítok Holešky, má dĺžku 5,4 km a je tokom V. rádu.

## Prameň
Pramení v Myjavskej pahorkatine na východnom svahu Hlaváča (418,6 m n. m.), v rovnomennej osade, v nadmorskej výške približne 350 m n. m. 

## Opis toku
Na hornom toku tečie najprv juhovýchodným smerom, zľava priberá krátky prítok, stáča sa severojužným smerom a preteká ústredím obce Podkylava. Pri obci napája malú vodnú nádrž, preteká popri osade Chvojnica na ľavom brehu, pričom vytvára oblúk ohnutý na západ. Ďalej pokračuje cez osadu Mosnovci, kde sprava priberá Šindelák a pri susednej osade Frndákovci sa stáča juhovýchodným smerom. Potom tečie cez osadu Boorovci, kde sprava priberá Sobonku a sprava prítok z osady Ďurišovci. Napokon sa ostro esovito stáča (206,0 m n. m.), preteká intravilánom obce Prašník a z ľavej strany ešte priberá prítok z lokality Kopanice. Napokon podteká cestu II. triedy č. 499 a na okraji obce ústi v nadmorskej výške cca 196 m n. m. do Holešky.

## Referencie

Kategória:Potoky na Slovensku
Kategória:Povodie Dudváhu
Kategória:Vodné toky v Myjavskej pahorkatine
Kategória:Vodné toky v okrese Myjava
Kategória:Vodné toky v okrese Piešťany
Kategória:Podkylava
Kategória:Prašník
Gothic

**Gothic** môže byť:
* hudobný štýl, pozri Gothic rock, 
* počítačová hra, pozri Gothic (počítačová hra)
Copo (department)

Department **Copo** leží na severe provincie Santiago del Estero na severozápade Argentíny a je jedným z 27 departmentov provincie.

Na severe hraničí s provinciou Salta, na severovýchode s provinciou Chaco, na juhu s departmentom Alberdi a na západe s departmentom Pellegrini. S rozlohou 12 604&nbsp;km² alebo 4,7 percenta celkovej rozlohy provincie je tretím najväčším departmentom provincie Santiago del Estero.

Hlavné mesto departmentu Copo je Monte Quemado. Leží na ceste Ruta Nacional 16, vo vzdialenosti 330&nbsp;km od hlavného mesta provincie Santiago del Estero.

## Obyvateľstvo
Počet obyvateľstva departmentu Copo činí 26 984 osôb (INDEC, 2001), čo je 3,35 percenta z celkového počtu obyvateľstva provincie Santiago del Estero. Monte Quemado, hlavné mesto departmentu Copo, má 11 387 obyvateľov (INDEC, 2001), čo je 42 percent obyvateľstva departmentu.

## Mestá a obce
* El Caburé
* Los Pirpintos
* Monte Quemado 
* Pampa de los Guanacos
* San José de Boquerón
* Villa Matoque

Kategória:Departmenty v Argentíne
Virginia Beach

**Virginia Beach** je najľudnatejšie mesto v americkom štáte Virgínia. Má rozlohu  a žije tu okolo 459-tisíc obyvateľov (2020). Je hlavným mestom metropolitnej oblasti Hampton Roads, ktorá má viac ako 1,8 milióna obyvateľov. Je to šieste najľudnatejšie mesto v strednej časti Atlantického pobrežia.

Mesto sa nachádza na pobreží Atlantického oceánu pri ústí zátoky Chesapeake Bay v juhovýchodnej Virgínii.

## Iné projekty

Kategória:Mestá vo Virgínii
Omaha

thumb|Omaha

**Omaha** je najľudnatejšie mesto v americkom štáte Nebraska. Má rozlohu  a žije tu okolo 425-tisíc obyvateľov, v metropolitnej oblasti vyše 813-tisíc.

Sídli tu najväčšia železničná spoločnosť v USA Union Pacific Railroad.

## Osobnosti mesta
* Fred Astaire (* 1899 – † 1987), tanečník, spevák a herec
* Gerald Ford (* 1913 – † 2006), prezident a viceprezident USA
* Montgomery Clift, herec (* 1920 – † 1966)
* Lawrence Klein (* 1920 – † 2013), ekonóm a nositeľ Nobelovej ceny
* Marlon Brando (* 1924 – † 2004), herec
* Malcolm X (* 1925 – † 1965), aktivista, bojovník za práva černochov
* Warren Buffett (* 1930), obchodník, investor, miliardár a filantrop
* Barry Barish (* 1936), fyzik
* Nick Nolte (* 1941), herec
* Clayton Conrad Anderson (* 1959), astronaut
* Nicholas Sparks (* 1965), spisovateľ
* Andy Roddick (* 1982), tenista
* Peyton Manning (*1976) futbalista
* Jake Guentzel (* 1994), hokejista NHL, víťaz Stanley Cupu

## Partnerské mestá
*  Braunschweig, Nemecko
*  Jen-tchaj, Čína
*  Naas, Írsko
*  Šiauliai, Litva
*  Šizuoka, Japonsko
*  Xalapa, Mexiko

## Iné projekty


Kategória:Mestá v Nebraske
Colorado Springs

thumb|Centrum mesta

**Colorado Springs** je druhé najľudnatejšie mesto v americkom štáte Colorado a 49. najľudnatejšie mesto v Spojených štátoch. Je sídlom okresu El Paso County, má rozlohu 482,1 km² a žije tu 370-tisíc obyvateľov, v metropolitnej oblasti 572-tisíc.

## Osobnosti mesta
* Talcott Parsons (* 1902 – † 1979), sociológ
* Tom Hamilton (* 1951), basgitarista skupiny Aerosmith
* Bobby Lashley (* 1976), wrestler

## Partnerské mestá
*  Bankstown, Austrália, 1999
*  Biškek, Kirgizsko, 1994
*  Fudžijošida, Japonsko, 1962
*  Kao-siung, Čína, 1983
*  Nuevo Casas Grandes, Mexiko, 1996
*  Smolensk, Rusko, 1993

## Iné projekty

## Externé odkazy
* Oficiálna stránka


Kategória:Mestá v Colorade
Arlington (Texas)

**Arlington** je mesto v americkom štáte Texas v Tarrant County. Je súčasťou aglomerácie Dallas-Fort Worth.  Samotné mesto je počtom obyvateľov 50. najväčšie v Spojených štátoch.
Leží približne 19 km na východ Fort Worthu a 32 km na západ od Dallasu. Nachádza sa tu *University of Texas at Arlington*, ihrisko Rangers Ballark klubu amerického futbalu Texas Rangers a zábavné parky *Six Flags over Texas* a *Six Flags Hurricane Harbor*.
 
Príchod General Motors v roku 1954 zmenil charakter predtým poľnohospodárskeho mesta. Vďaka automobilovému priemyslu a aerokozmonautike sa stal jedným z najrýchlejšie rastúcich miest v USA. Nárast dokumentujú sčítania obyvateľstva: 7 692 (1950), 90 229 (1970), 261 721 (1990) a 332 969 (2000).

## Partnerské mestá
*  Bad Königshofen, Nemecko, 1952

## Iné projekty

## Externé odkazy
*Oficiálna stránka
*Verejná knižnica Arlingtonu

## Zdroj
*

Kategória:Mestá v Texase
Game Boy Color

**Game Boy Color** je prenosná herná konzola (handheld) firmy Nintendo, uvedená na trh v roku 1998 ako nástupca Game Boy série konzol. Najväčšou novinkou bol farebný displej, inak sa celkový dizajn oproti predchádzajúcim modelom výrazne nezmenil.

## Hardvér
### Technická špecifikácia
* CPU: Zilog Z80 @ 8Mhz, 8-bit
* RAM: 32 Kbit
* ROM: moduly do velkosti 64 Mbit
* Video RAM: 16 Kbit
* Displej: TFT LCD, 160x144 pixelov
* Paleta farieb: 32,768 farieb
* Komunikácia: IrDA
* Farebné prevedenia: modrozelená, žltá, červená, priesvitná fialová, Kiwi

### Game Pak kartridže
right|thumb|Priehľadný Game Pak kartridž na hry exkluzívne pre Game Boy Color
Game Boy Color konzoly sú spätne plne kompatibilné so staršími hrami vydanými pre Game Boy.

Mnohé hry pre Game Boy Color boli vydávané na *Game Pak* kartridžoch, ktoré boli svojím tvarom identické tým pre starší Game Boy, líšili sa však svojou farbou: väčšinou čiernou, zatiaľ čo pôvodné Game Boy kartridže boli sivej farby. Takéto hry sa dali hrať na všetkých starších Game Boy modeloch, avšak iba v čiernobielej farebnej palete.

Niektoré technicky náročnejšie hry boli exkluzívne pre Game Boy Color a na starších modeloch sa nedali hrať vôbec. Takéto hry sa rozlišovali mierne odlišným tvarom kartridžov, ktoré boli vyrobené z priesvitného plastu. Taktiež sa na ich krabicovom balení používal nápis *Only for Game Boy Color* (po anglicky *Iba pre Game Boy Color*).

### Príslušenstvo
#### Game Link Cable
*Game Link Cable* je kábel slúžiaci na prepojenie dvoch konzol za účelom sieťového hrania, alebo výmeny dát. Predávaný bol samostatne.

#### Game Boy Printer
*Game Boy Printer* je prídavná tlačiareň malých rozmerov spolupracujúca s vybranými hrami.

### Verzie konzoly
Narozdiel od Game Boy série, Nintendo nikdy nevyrobilo hardvérovo upravené verzie Game Boy Color konzoly, vyrábané boli iba rôzne farebné edície.

## Pozri aj
* Zoznam hier pre Game Boy Color
* Game Boy

Kategória:Herné konzoly
Kategória:Nintendo
Wichita

thumb|Wichita

**Wichita** je najväčšie mesto v americkom štáte Kansas a 49. najväčšie mesto v USA. Má rozlohu  a žije tu 355-tisíc obyvateľov.

## Osobnosti mesta
* Hattie McDaniel (* 1895 – † 1952), herečka
* Stan Kenton (* 1912 – † 1979), džezový pianista a komponista 
* Robert Whittaker (* 1920 – † 1968), botanik, klimatológ a ekológ
* Vernon L. Smith (* 1927), ekonóm, nositeľ Nobelovej ceny
* David H. Koch (* 1940), podnikateľ, filantrop, politický aktivista a chemický inžinier
* Robert D. Ballard (* 1942), spisovateľ a podmorský archeológ
* Joe Walsh (* 1947), gitarista (The Eagles)
* Kirstie Alley (* 1951), herečka
* MrBeast (* 1998), youtuber

## Partnerské mestá
* Cancún, Mexiko, 1975
* Kchaj-feng, Čína, 1985
* Omaha, Nebraska, USA, 1993
* Orléans, Francúzsko, 1944

## Referencie


## Iné projekty


Kategória:Mestá v Kansase
St. Louis

thumb|St. Louis
[thumb|[Brána na východ v noci]]
**St. Louis** je mesto v americkom štáte Missouri na pravom brehu rieky Mississippi,  pod jej sútokom s Missouri. Má rozlohu  a žije tu 354 tisíc obyvateľov, ale spolu s predmestiami 2 603 000 obyvateľov. 

Pred založením francúzskymi kolonistami v roku 1673, tu bolo významné centrum pôvodných obyvateľov Ameriky – staviteľov mohýl (*moundbuilders*). Odtiaľ tiež pramení prezývka mesta – Mound City. Pomenované bolo po francúzskom kráľovi Louisovi – Svätému Ľudovítovi IX.

Začiatkom 19. storočí bolo St. Louis strediskom expanzie USA na západ. Mesto malo veľký strategický význam aj v rokoch 1861 – 1865 vo vojne Juhu proti Severu.

V súčasnosti je strediskom obchodu (dobytok, vlna, obilie, tabak) a priemyslu atómového, strojárenského, kovospracujúceho, elektrotechnického, chemického, potravinárskeho (pivovary) a odevného.

St. Louis je najväčším železničným uzlom v USA, má od roku 1816 veľký riečny prístav a taktiež letisko.

Dôležité kultúrne a vedecké centrum – dve univerzity (1832 a 1857) – známa opera a múzeá, krásna botanická záhrada, parky (Tower Grove a veľký Forest Park s prírodným divadlom).

Mesto bolo v roku 1904 dejiskom III. letných olympijských hier.

## Osobnosti mesta
* Thomas Stearns Eliot (* 1888† 1965), básnik, esejista a dramatik
* Kathryn Adams (* 1893 – † 1959), herečka nemého filmu
* Josephine Baker (* 1906† 1975), americko-francúzska tanečníčka, speváčka a herečka
* William S. Burroughs (* 1914† 1997), spisovateľ
* Robert Henry Dicke (* 1916† 1997), fyzik a astrofyzik
* Julia Robinsonová (* 1919† 1985), matematička
* Chuck Berry (* 1926), spevák, gitarista, skladateľ a priekopník rokenrolu
* Paul O’Neill (* 1935), minister financií 
* Lee Dorman (* 1942† 2012),  rockový basgitarista, skladateľ a spevák
* C. J. Cherryh (* 1942), spisovateľka
* Kevin Kline (* 1947), herec
* Roger David Kornberg (* 1947), biochemik, nositeľ Nobelovej ceny 
* Steven Chu (* 1948), fyzik
* Thomas Dale Akers (* 1951), astronaut
* John Goodman (* 1952), komik, herec, filmový producent a spevák
* Scott Bakula (* 1954), herec 
* Mykelti Williamson (* 1960), herec
* Richard Fortus (* 1966), gitarista
* Doug Flach (* 1970), tenista
* Amy Frazierová (* 1972), tenista
* Michael Rodgers (* 1985), bežec-šprintér
* Taylor Momsen (* 1993), herečka, speváčka a modelka

## Partnerské mestá


Kategória:Mestá v Missouri
Kategória:Sídla na Mississippi
Zoznam kódových mien spojeneckých operácií

**Kódové mená** používané v druhej svetovej vojne spojencami na označenie významných operácii plnili hlavne bezpečnostnú funkciu. Ich cieľom bolo, aby sa počas plánovania, prípravy a samotnej realizácie utajili ciele, termíny a rozsah nasadenia síl pred nepriateľom. Sprievodným cieľom bolo vhodným názvom zdôraziť charakter operácie.

## Výber mien
V USA bolo v prvých štádiách vojny vybraných pod vedením spojených amerických náčelníkov štábov takmer 10 000 vhodných podstatných a prídavných mien. Tieto boli premiešené a bol z nich vytvorený výberový katalóg. Následne boli z tohoto katalógu vyčlenené bloky slov, ktoré boli pridelené každému bojisku a každej vnútornej zóne USA. Na jednotlivých bojiskách miestne veliteľstvá mohli k zoznamu pridať iné kódové mená – nemuseli byť podstatné a prídavné, ktoré sa lepšie hodili k danej operácii.

## Politické stretnutia
Stretnutia sú usporiadané chronologicky.

## Uskutočnené bojové operácie
### Západoeurópske a stredomorské bojisko
Operácie sú usporiadané chronologicky.

### Východný front

## Uskutočnené iné operácie
Operácie sú usporiadané abecedne.

## Neuskutočnené operácie
Operácie sú usporiadané abecedne.
### Západoeurópske a stredomorské bojisko

### Východný front

### Pacifické bojisko

## Zdroje
* Brož, J.: *Středomoří v ohni druhé světové války*. Naše vojsko, Praha 2006.
* Eisenhower, D.D.: *Invaze do Europy*. Naše Vojsko, Praha 1994.
* Price A.: *Nástroje temnot. Historie elektronické války 1939 - 1945*. Mladá fronta, Praha 2006.

Zoznamy
Kódové mená spojeneckých operácií
Filozofická fakulta Karlovej univerzity

thumb|Hlavná budova FF UK na Námestí Jana Palacha v Prahe

**Filozofická fakulta Karlovej univerzity** (skratka **FF UK** z ) je jedna zo štyroch pôvodných fakúlt Karlovej univerzity z roku 1348 a tesne druhá najväčšia fakulta v Česku. 

## Dejiny
Pôvodne bola fakulta založená ako fakulta slobodných umení (artistická). Pretože v stredoveku bolo zvykom vzdelávať sa najprv v slobodných umeniach, fakulta sa čoskoro stala najpočetnejšou súčasťou univerzity. V roku 1366 venoval cisár Karol IV. majstrom slobodných umení prvé pražské kolégium – Klementinum. K výsadám fakulty patrilo právo udeľovať magisterské a doktorské tituly, ktoré svojho nositeľa oprávňovali vyučovať na ktorejkoľvek európskej univerzite.

Od 17. storočia sa fakulta nazýva filozofickou a až do polovice 19. storočia poskytovala vyššiu prípravu pre budúcich študentov iných fakúlt, takže ju musel absolvovať každý študent Karlovej univerzity.

Od 18. storočia sa na Filozofickej fakulte vyučovali aj estetické náuky, pedagogika, matematika, astronómia, prírodné a inžinierske vedy, ekonómia a história. V 19. storočí sa začali rozvíjať orientalistické (hebrejčina, chetitčina, klinopis) a filologické odbory (český jazyk, taliančina, francúzština, angličtina). Od roku 1897 je štúdium na Filozofickej fakulte otvorené aj pre ženy.

Slovakistika sa na fakulte vyučuje vo väčšom rozsahu od roku 1994, keď bol v rámci Katedry slavistiky založený kabinet slovakistiky. V súčasnosti ju možno študovať v rámci odboru stredoeurópske štúdiá. Kurz slovenského jazyka však bol súčasťou štúdia (odboru českého jazyka a literatúry a fakultatívne slavistiky) aj pred rokom 1994.

## Štúdium
Na fakulte študuje asi 8 000 poslucháčov na približne 150 odboroch. Väčšinu odborov študuje relatívne malý počet poslucháčov (desiatky, niekedy jednotky), pričom výuka niektorých veľmi špecializovaných katedier (napr. Katedry logiky) nemá v Česku obdobu. Niektoré špecializované odbory neprijímajú študentov každoročne.

Medzi najväčšie odbory na fakulte patrí filológické obory - český jazyk a literatúra aj iné, filozofia, pedagogika, psychológia a história.

## Významné osobnosti pôsobiace na FF UK
* Ján Hus 
* Bernard Bolzano 
* Tomáš Garrigue Masaryk 
* Jaroslav Goll 
* Jan Mukařovský 
* Bedřich Hrozný 
* Josef Pekař 
* Jan Patočka 
* Václav Černý

## Externé odkazy
* Oficiálny web

 
Kategória:Karlova univerzita 
Kategória:Filozofické fakulty v Česku
Vlajka Niue

thumb|Vlajka Niue

**Vlajka Niue** – britský ''Union Jack'' v ľavom hornom rohu žltej vlajky pripomína britský protektorát, ktorý bol nad ostrovom vyhlásený roku 1900.

Žltá farba symbolizuje jasné slnko ostrova a vrelé vzťahy jeho obyvateľov k Novému Zélandu, pod ktorého správu bol Niue prevedený roku 1901. Štyri žlté hviezdy na ramenách sväto-jurského kríža *Union Jacku* naznačujú – aj keď v inej farbe a konštelácii – súhvezdie Južného kríža z novozélandskej vlajky a väčšia žltá hviezda na tmavo modrom kruhu uprostred tohto kríža je symbolom ostrova Niue.

Vlajka bola zavedená roku 1974.

## Referencie


## Iné projekty

## Externé odkazy
* Flags of the World - Niue
* Niue Flag Act 1975

Niue
Kategória:Niue
Vlajka Francúzskej Polynézie

thumb|Vlajka Francúzskej Polynézie

**Vlajka [[Francúzska Polynézia|Francúzskej Polynézie]]** má tri vodorovné pruhy, červený, biely a červený (1:2:1) a jej list tak odpovedá štítu znaku, ktorý vznikol roku 1939, kedy sa ešte (do roku 1957) toto ostrovné územie nazývalo *Francúzska Oceánia*. 

Uprostred vlajkového listu je kruhový emblém. V ňom je na piatich štylizovaných modrých pruhoch morských vĺn vyobrazený červený, hnedo korunovaný a čelne plávajúci domorodý čln s plachtou. Na člne je naprieč položená hnedá plošina a na nej stojí päť štylizovaných hnedých ľudských postáv. Za člnom žiari desať žltých slnečných lúčov.

Červená farba znamená odvahu, biela čistotu ideálov a jasnú budúcnosť.

Vlajku schválil 23. novembra 1984 parlament Francúzskej Polynézie. 

## Referencie


## Iné projekty

## Externé odkazy
*Flags of the world - Francúzska Polynézia

Francúzska Polynézia
Kategória:Francúzska Polynézia
Vlajka Pitcairnovych ostrovov

right|thumb|250px|Vlajka Pitcairnovych ostrovov

**Vlajka [[Pitcairnove ostrovy|Pitcairnovych ostrovov]]** – používa sa britská modrá služobná vlajka (''Blue Ensign'') s pitcairnským znakom z roku 1969 vo vlajúcej časti.

Do modrého štítu znaku je zospodu vsunutý zelený klin zo žltým lemovaním. V ňom je biblia v bielej farbe a žltá kotva z lode Bounty, symbolizujúca pôvod miestneho obyvateľstva. Nad štítom je helma, v klenbe je zelený trávnik z pitcairnským fúrikom a vetvičkou jambosy, myrtovitej rastliny, ktorou je ostrov Pitcairn celkom zarastený. 

Vlajka bola zavedená v roku 1984.

## Referencie


## Iné projekty

## Externé odkazy
* Flag of the Pitcairn Islands na Flag Institute

Pitcairnove ostrovy
Kategória:Pitcairnove ostrovy
Vlajka Samoy

right|thumb|250px|Vlajka Samoy

**Vlajka [[Samoa (štát)|Samoy]]** je červená s modrým obdĺžnikom v ľavom hornom rohu, v ktorom je päť bielych nerovnako veľkých päťramenných hviezd, zoradených do tvaru súhvezdia Južného kríža (pripomienka vlajky novozélandskej, pretože Samoa bola v rokoch 1920 – 1962 novozélandským poručníckym územím).

Červená farba znamená statočnosť, biela čistotu, modrá slobodu.

Vlajka bola zavedená už roku 1948, ale do roku 1949 mala v modrom rohu iba štyri hviezdy.

Samoa (nezávislý štát)
Kategória:Samoa (nezávislý štát)
Vlajka Tokelau

right|thumb|250px|Oficiálna vlajka Tokelau (''vlajka Nového Zélandu'')

**Vlajka [[Tokelau]]** - na tomto nesamosprávnom zámorskom území Nového Zélandu, sa oficiálne používa vlajka Nového Zélandu. 

Obyvateľmi ostrova je tu často používaná alternatívna a neoficiálna vlajka. Je veľmi pravdepodobné že ak Tokelau získa nezávislosť, tak táto nová vlajka bude vlajkou úradnou a oficiálnou. Zatiaľ čo referendum o osamostatnení v roku 2006 neuspelo (bolo podporované, ale nie s dostatočnou väčšinou), ďalšie je naplánované na november 2007.

Tri hviezdy v neoficiálnej vlajke reprezentujú tri atoly ktoré tvoria ostrovy Tokelau.


Obrázok:Flag of Tokelau.svg|Neoficiálna, navrhovaná vlajka Tokelau
 

Tokelau
Kategória:Tokelau
Vlajka Wallis a Futuny

right|thumb|220px|Oficiálna vlajka Wallis a Futuny (''vlajka Francúzska'')

**Vlajka [[Wallis a Futuna|Wallis a Futuny]]** - úradnou a oficiálnou vlajkou Wallis a Futuny je vlajka francúzska, pretože tieto ostrovy sú Francúzskym teritóriom.

Neoficiálnou vlajkou na Wallis a Futuna je vlajka s červeným listom na ktorom je vo vlajúcej časti štylizovaný biely kríž, pozostávajúci zo štyroch trojuholníkov (alternatívne, sa používa aj vlajka s väčším realistickejším bielym krížom). V ľavom hornom rohu vlajky je umiestnená menšia vlajka francúzska. 

Pre oficiálne príležitosti sa používa vlajka francúzska.

## Galéria

Obrázok:Flag of Wallis and Futuna.svg|Neoficiálna vlajka Wallis a Futuny
Obrázok:Flag of Wallis and Futuna (2004 World Factbook).svg|Neoficiálna (alternatívna) vlajka Wallis a Futuny
 

Wallis a Futuna
Kategória:Wallis a Futuna